
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1212 


26 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προϋποθέσεις χορήγησης έγκρισης αναπαραγωγής 
ποικιλιών φυτών μεγάλης καλλιέργειας, κτηνοτρο- 
φικών φυτών και οσπρίων, κηπευτικών και κονδύ¬ 
λων πατάτας για φύτευση μη εγγεγραμμένων στον 

Εθνικό Κατάλογο. 1 

Κανονισμός λειτουργίας και οργάνωσης υποβρυχίων 
αρχαιολογικών ερευνώντης Εφορείας Εναλίων Αρ¬ 
χαιοτήτων και των Εφορειών Παλαιοανθρωπολο¬ 
γίας - Σπηλαιολογίας του Υπουργείου Πολιτισμού. 2 


ΑΠΟΦΑΣΕΙ Σ 

Αριθ. 258623 (1) 

Προϋποθέσεις χορήγησης έγκρισης αναπαραγωγής ποι¬ 
κιλιών φυτών μεγάλης καλλιέργειας, κτηνοτροφικών 
φυτών και οσπρίων, κηπευτικών και κονδύλων πατά¬ 
τας για φύτευση μη εγγεγραμμένων στον Εθνικό Κα¬ 
τάλογο 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Τηςπαρ. 2 του άρθρου 4 του Ν. 1564/1985 «Οργάνω¬ 
ση παραγωγής και εμπορίας του πολλαπλασιαστικού υλι¬ 
κού φυτικών ειδών» (Α' 164), όπως αντικαταστάθηκε με 
την παρ. 1 του άρθρου 2 του Ν. 2040/1992 «Ρύθμιση 
θεμάτων αρμοδιότητας του Υπουργείου Γεωργίας και 
νομικών προσώπων εποπτείας του και άλλες διατάξεις» 
(Α' 70). 

β) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), όπως προστέθηκε με το 
άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α' 154 ) και αντικαταστάθηκε 
με την παράγραφο 2 του άρθρου 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α' 38). 


2. Την 399580/30-10-2001 απόφαση του Πρωθυπουρ¬ 
γού καιτου Υπουργού Γ εωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη» (Β' 1479). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Προϋποθέσεις χορήγησης έγκρισης αναπαραγωγής 

ποικιλίας μη εγγεγραμμένης στον Εθνικό Κατάλογο. 

1. Για να χορηγηθεί έγκριση αναπαραγωγής ποικιλίας 
για την οποία έχει υποβληθεί αίτηση εγγραφής της στον 
Εθνικό Κατάλογο, πρέπει να έχουν περατωθεί οιαπαιτού- 
μενες γιατην εγγραφή της στον Εθνικό Κατάλογο δοκιμές 
του πρώτου έτους και τα αποτελέσματα των δοκιμών αυ¬ 
τών να την προκρίνουν για εγγραφή . 

2. Για να χορηγηθεί έγκριση αναπαραγωγής ποικιλίας 
που είναι εγγεγραμμένη στους Κοινούς Καταλόγους Ποι¬ 
κιλιών της Ευρωπαϊκής Ένωσης ή στους Εθνικούς Κατα¬ 
λόγους Ποικιλιών Τρίτου Κράτους, πρέπει: 

α) Να έχουν κατατεθεί στο Ινστιτούτο Ελέγχου Ποικι¬ 
λιών Καλλιεργούμενων Φυτών: 

αα) Δείγμα αναφοράς της υπόψη ποικιλίας ή, αν πρό¬ 
κειται για υβρίδιο, των γονέων αυτού, που θα έχει ληφθεί 
και σφραγιστεί από την αρμόδια επίσημη υπηρεσία της 
χώρας αποδοχής της. 

ββ) Περιγραφή της ποικιλίας ή του υβριδίου και των γο¬ 
νέων του, όπως αυτή έχει καταρτισθεί από την αρμόδια 
επίσημη υπηρεσία της χώρας αποδοχής. 

β) Να έχει καταβληθεί το σχετικό ανταποδοτικό τέλος 
για τον έλεγχο της ποικιλιακής ταυτότητας του προς ανα¬ 
παραγωγή πολλαπλασιαστικού υλικού, ο οποίος θα γίνει 
από το αρμόδιο Ινστιτούτο Ελέγχου Ποικιλιών Καλλιερ¬ 
γούμενων Φυτών (ΙΕΠΚΦ). 

Άρθρο 2 

Διαδικασία χορήγησης έγκρισης αναπαραγωγής 
ποικιλίας για την οποία έχει υποβληθεί αίτηση 
εγγραφής στον Εθνικό Κατάλογο. 

1. Για να χορηγηθεί η έγκριση αυτή πρέπει: 

α) Ο διατηρητής της ποικιλίας ή αντιπρόσωπός του να 
υποβάλλει στην αρμόδια Κεντρική Υπηρεσία του Υπουρ¬ 
γείου Γεωργίας σχετική αίτηση, όπως στο υπόδειγμα του 
Παραρτήματος I, με την οποία να αιτείται τη χορήγηση 
έγκρισης αναπαραγωγής της ποικιλίας αυτής. 

β) Η υποβολή της αίτησης να γίνει 25 ημέρες τουλάχι¬ 
στον πριν από την καταληκτική ημερομηνία παράδοσης 
των δειγμάτων πολλαπλασιαστικού υλικού για μετέλεγχο 
στο ΙΕΠΚΦ, όπως αυτή αναφέρεται στο Παράρτημα II, για 
το φυτικό είδος στο οποίο ανήκει η ποικιλία, και οπωσδή¬ 
ποτε πριν από την έναρξη των διαδικασιών αναπαραγω¬ 
γής- 

2. Η ανωτέρω αίτηση πρέπει να συνοδεύεται από: 

α) Αντίγραφο της αίτησης που έχει υποβληθεί στο Ινστι¬ 
τούτο Ελέγχου Ποικιλιών Καλλιεργούμενων Φυτών από 
τον ίδιο ενδιαφερόμενο για εγγραφή της ίδιας ποικιλίας 
στον Εθνικό Κατάλογο Ποικιλιών Καλλιεργούμενων Φυ¬ 
τών. 

β) Βεβαίωση του Ινστιτούτου Ελέγχου Ποικιλιών Καλ¬ 
λιεργούμενων Φυτών, ότι έχουν περατωθεί οι απαιτού- 
μενες για την εγγραφή δοκιμές του πρώτου έτους, ότι με 
βάση τα αποτελέσματα των δοκιμών αυτών η ποικιλία 
προκρίνεται για εγγραφή, ότι ο αϊτών την εγγραφή και τον 
αναπολλαπλασιασμό είναι ο διατηρητής της ποικιλίας, ή 
ο αντιπρόσωπός του στην περίπτωση που η διατήρηση 
της ποικιλίας γίνεται σε άλλο Κράτος Μέλος ή τρίτο κρά¬ 
τος. 

γ) Εξουσιοδότηση του διατηρητή, όταν ο αϊτών είναι 
αντιπρόσωπός του, με την οποία να τον εξουσιοδοτεί για 
την παραγωγή σπόρου κατηγορίας «προβασικού - βασι¬ 
κού». 

3. Η αρμόδια Κεντρική Υπηρεσία μελετά και ελέγχει το 
φάκελο και χορηγεί την έγκριση αναπαραγωγής της ποι¬ 
κιλίας εφόσον πληρούνται οι προϋποθέσεις της παρ.1 
του άρθρου 1 της παρούσας απόφασης αλλά μόνο για την 
παραγωγή πολλαπλασιαστικού υλικού των κατηγοριών 
«προβασικός» και «βασικός», το οποίο θα μπορεί να χρη¬ 
σιμοποιηθεί για περαιτέρω αναπαραγωγή ή να τεθεί σε 
εμπορία μόνο μετά την εγγραφή της ποικιλίας στον Εθνι¬ 
κό Κατάλογο. Η έγκριση αυτή κοινοποιείται στο ΙΕΠΚΦ και 
στις αρμόδιες Περιφερειακές Υπηρεσίες Ελέγχου και Πι¬ 
στοποίησης και ισχύει για μία περίοδο αναπαραγωγής. 

4. Το Ινστιτούτο Ελέγχου Ποικιλιών Καλλιεργούμενων 
Φυτών φροντίζει για τον εφοδιασμό των αρμόδιων Περι¬ 
φερειακών Υπηρεσιών Ελέγχου και Πιστοποίησης, στην 
ζώνη ευθύνης των οποίων θα διενεργηθεί η αναπαραγω¬ 
γή, με αντίγραφο του περιγραφικού δελτίου της ποικιλίας 
όπως αυτό έχει καταρτιστεί με βάση τα αποτελέσματα 
των δοκιμών του πρώτου έτους 

5. Μετά την κατάθεση της δήλωσης για αναπαραγωγή 
και την υποβολή της αίτησης έγκρισης σπορομερίδων 
στην αρμόδια περιφερειακή Υπηρεσία, εγκρίνεται για 
αναπαραγωγή το υλικό εκκίνησης ή η σπορομερίδα, σύμ¬ 
φωνα με τα οριζόμενα στην 320703/30-07-1987 απόφαση 
των Υφυπουργών Εθνικής Οικονομίας και Γεωργίας «Γε¬ 
νικός Τεχνικός Κανονισμός Ελέγχου και Πιστοποίησης 
σπόρων σποράς φυτών μεγάλης καλλιέργειας, κτηνο- 
τροφικών φυτών και οσπρίων, κηπευτικών και κονδύλων 
πατάτας για φύτευση» (Β 469) και λαμβάνεται επίσημο 
δείγμα από την ανωτέρω Περιφερειακή Υπηρεσία, το 
οποίο αποστέλλεται στο Ινστιτούτο Ελέγχου Ποικιλιών 
Καλλιεργούμενων Φυτών για μετέλεγχο εντός των προ¬ 
θεσμιών που ορίζονται στο παράρτημα II κατά φυτικό εί¬ 
δος, στο Σταθμό Ελέγχου Αγενούς Πολλαπλασιαστικού 
Υλικού (ΣΕΑΠΥ) για τον πατατόσπορο και στο Σταθμό 
Ελέγχου Σπόρων (ΣΕΣ) εφόσον κριθεί απαραίτητο. 

Η αρμόδια Περιφερειακή Υπηρεσία Ελέγχου και Πιστο¬ 
ποίησης, μετά τη σήμανση του πολλαπλασιαστικού υλι¬ 


κού, που τελικά θα παραχθεί και συσκευασθεί, σύμφωνα 
με τα προβλεπόμενα από τους κατά περίπτωση τεχνικούς 
κανονισμούς ελέγχου και πιστοποίησης, καταγράφει το 
υλικό αυτό ποσοτικά κατά ποικιλία, κατηγορία και αριθμό 
σπορομερίδας, καθώς επίσης και το χώρο αποθήκευσής 
του, ο οποίος δηλώνεται από τον ενδιαφερόμενο. 

Μετά την εγγραφή της ποικιλίας στον Εθνικό Κατάλογο 
η ανωτέρω Υπηρεσία εγκρίνει την εμπορία του υλικού αυ¬ 
τού αφού έχουν διενεργηθεί οι αναγκαίοι έλεγχοι. Σε πε¬ 
ρίπτωση μη εγγραφής της ποικιλίας στον Εθνικό Κατάλο¬ 
γο η ίδια Υπηρεσία προβαίνει στην απαγόρευση της εμπο¬ 
ρίας του υλικού και στην αφαίρεση των ετικετών 
πιστοποίησης με ευθύνη και δαπάνες του ενδιαφερομέ¬ 
νου. 

Άρθρο 3 

Διαδικασία χορήγησης έγκρισης αναπαραγωγής 

ποικιλίας η οποία είναι εγγεγραμμένη στους Κοινούς 
Καταλόγους Ποικιλιών της Ευρωπαϊκής Ένωσης ή 
στους Εθνικούς Καταλόγους Ποικιλιών Τρίτου Κράτους. 

1. Για να χορηγηθεί η έγκριση αυτή πρέπει: 

α) Ο διατηρητής της ποικιλίας ή ο αντιπρόσωπός του να 
υποβάλλει στην αρμόδια Κεντρική Υπηρεσία του Υπουρ¬ 
γείου Γεωργίας σχετική αίτηση, όπως στο υπόδειγμα του 
Παραρτήματος I, με την οποία να αιτείται τη χορήγηση 
έγκρισης αναπαραγωγής ποικιλίας ή ποικιλιών μη εγγε¬ 
γραμμένων στον Εθνικό Κατάλογο της χώρας μας. 

β) Η υποβολή της αίτησης να γίνει τουλάχιστον 25 ημέ¬ 
ρες πριν από την καταληκτική ημερομηνία παράδοσης 
των δειγμάτωνπολλαπλασιαστικού υλικού για μετέλεγχο, 
στο ΙΕΠΚΦ, όπως αυτή αναφέρεται στο Παράρτημα II κα¬ 
τά φυτικό είδος, και οπωσδήποτε πριν από την έναρξη των 
αναπαραγωγικών διαδικασιών. 

2. Η ανωτέρω αίτηση πρέπει να συνοδεύεται από: 

α) Για ποικιλία εγγεγραμμένη στους Κοινούς Καταλό¬ 
γους Ποικιλιών της Ευρωπαϊκής Ένωσης: 

αα) Βεβαίωση του ΙΕΠΚΦ ότι κατατέθηκε σε αυτό το 
δείγμα αναφοράς και η περιγραφή της ποικιλίας της πε¬ 
ρίπτωσης α' της παρ. 2 του άρθρου 1 της παρούσας από¬ 
φασης. 

ββ) Αποδεικτικό καταβολής του σχετικού ανταποδοτι¬ 
κού τέλους. 

γγ) Εξουσιοδότηση του διατηρητή, όταν ο αϊτών είναι 
αντιπρόσωπός του με την οποία να τον εξουσιοδοτεί για 
την παραγωγή σπόρου κατηγορίας «προβασικού - βασι¬ 
κού». 

β) Γ ια ποικιλία εγγεγραμμένη σε Εθνικό Κατάλογο Ποι¬ 
κιλιών τρίτου Κράτους τα αναφερόμενα στην περίπτωση 
α' δικαιολογητικά και επιπλέον: 

αα) Επίσημη δημοσίευση του Εθνικού Καταλόγου του 
τρίτου Κράτους στον οποίο φέρεται εγγεγραμμένη η 
προς αναπαραγωγή ποικιλία ή επικυρωμένο αντίγραφο 
αυτού. 

ββ) Υπεύθυνη Δήλωση ότι το προϊόν της αναπαραγω¬ 
γής θα εξαχθεί αποκλειστικά σε τρίτο Κράτος. 

3. Η αρμόδια Κεντρική Υπηρεσία μελετά και ελέγχει το 
φάκελο και χορηγεί την έγκριση αναπαραγωγής της ποι¬ 
κιλίας εφόσον πληρούνται οι προϋποθέσεις της παρ.2 
του άρθρου 1 της παρούσας απόφασης. Η έγκριση αυτή 
κοινοποιείται στο ΙΕΠΚΦ και στις αρμόδιες Περιφερεια¬ 
κές Υπηρεσίες Ελέγχου και Πιστοποίησης και ισχύει για 
μία περίοδο αναπαραγωγής. 

Το Ινστιτούτο Ελέγχου Ποικιλιών Καλλιεργούμενων Φυ¬ 
τών φροντίζει για τον εφοδιασμό των αρμόδιων Περιφε¬ 
ρειακών Υπηρεσιών Ελέγχου και Πιστοποίησης, στη ζώνη 
ευθύνης των οποίων διενεργείται η αναπαραγωγή, με 
αντίγραφο του περιγραφικού δελτίου της ποικιλίας. 

4. Η έγκριση αυτή καλύπτει τις σποροπαραγωγικές επι¬ 
χειρήσεις στις οποίες έχει χορηγηθεί δικαίωμα αναπαρα¬ 
γωγής της ποικιλίας από το διατηρητή ή τον εκπρόσωπό 
του. Στην περίπτωση αυτή οι επιχειρήσεις μαζί με τη δή¬ 
λωση για αναπαραγωγή που υποβάλλουν, σύμφωνα μετά 
οριζόμενα στην 320703/30.7.1987 απόφαση των Υφυ¬ 
πουργών Εθνικής Οικονομίας και Γεωργίας «Γενικός Τε¬ 
χνικός Κανονισμός Ελέγχου και Πιστοποίησης σπόρων 
σποράς φυτών μεγάλης καλλιέργειας, κτηνοτροφικών 
φυτών και οσπρίων, κηπευτικών και κονδύλων πατάτας 
για φύτευση» (Β 469), συνυποβάλλουν στην αρμόδια για 
το πολλαπλασιαστικό υλικό Περιφερειακή Υπηρεσία βε¬ 
βαίωση του διατηρητή ή του εκπροσώπου του ότι του πα¬ 
ραχωρεί το δικαίωμα αναπαραγωγής των αναγραφομέ- 
νων σ’ αυτή ποικιλιών και ακριβές αντίγραφο της χορηγη- 
θείσας έγκρισης αναπαραγωγής τους. 

5. Μετά την κατάθεση της δήλωσης για αναπαραγωγή 
και κατά την έγκριση των σπορομερίδων για αναπολλα- 
πλασιασμό, λαμβάνεται επίσημο δείγμα από την αρμόδια 
Περιφερειακή Υπηρεσία το οποίο αποστέλλεται στο Ιν¬ 
στιτούτο Ελέγχου Ποικιλιών Καλλιεργούμενων Φυτών για 
μετέλεγχο εντός των προθεσμιών που ορίζονται στο Πα¬ 
ράρτημα II κατά φυτικό είδος ή στο Σταθμό Ελέγχου Αγε¬ 
νούς Πολλαπλασιαστικού Υλικού προκειμένου για την 
πατάτα και στο Σταθμό Ελέγχου Σπόρων εφόσον κριθεί 
απαραίτητο. 

6. Στην περίπτωση αναπαραγωγής ποικιλίας εγγεγραμ¬ 
μένης μόνο σε εθνικό κατάλογο τρίτου Κράτους, αμέσως 
μετά την εξαγωγή του παραχθέντος πολλαπλασιαστικού 
υλικού στο τρίτο Κράτος που είχε δηλωθεί, πρέπει ο εν¬ 
διαφερόμενος να καταθέσει στην Περιφερειακή Υπηρε¬ 
σία του Υπουργείου Γεωργίας, η οποία πιστοποίησε το 
υλικό αυτό πρωτότυπα ή επίσημα αντίγραφα εγγράφων 
των αρμοδίων Τελωνειακών Αρχών από τα οποία θα απο- 
δεικνύεται η εξαγωγή όλης της ποσότητας του παραχθέ- 
ντος υλικού. 


Άρθρο 4 

Τελικές διατάξεις 

Μετά τη χορήγηση των εγκρίσεων για αναπαραγωγή 
ποικιλιών καλλιεργούμενων φυτικών ειδών που δεν είναι 
εγγεγραμμένες στον Εθνικό Κατάλογο, σύμφωνα με την 
παρούσα απόφαση, οι διαδικασίες αναπαραγωγής Ελέγ¬ 
χου και Πιστοποίησης καθώς και Εμπορίας διέπονται από 
τις διατάξεις του Ν. 1564/1985, όπως τροποποιήθηκε και 
ισχύει και των αποφάσεων που εκδόθηκαν σε εκτέλεσή 
του. 

Άρθρο 5 

Ανανέωση έγκρισης αναπαραγωγής 

1. Ανανέωση της έγκρισης αναπαραγωγής, που χορη¬ 
γήθηκε σύμφωνα μετά άρθρα 2 και 3 της παρούσας από¬ 
φασης, γίνεται εφόσον: 

α) Έχει κατατεθεί αίτηση του διατηρητή της ποικιλίας ή 
εκπροσώπου του προς την αρμόδια Κεντρική Υπηρεσία 
του Υπουργείου Γεωργίας, σύμφωνα μετο υπόδειγμα του 
Παραρτήματος I, με την οποία γνωστοποιείται η πρόθεσή 
του για τη διενέργεια αναπολλαπλασιασμού της ίδιας ποι¬ 
κιλίας για την οποία είχε χορηγηθεί η έγκριση. 

β) Η κατάθεση της αίτησης έχει γίνει 25 ημέρες τουλά¬ 
χιστον πριν από την καταληκτική ημερομηνία παράδοσης 
των δειγμάτων πολλαπλασιαστικού υλικού για μετέλεγχο 
στο ΙΕΠΚΦ, όπως αυτή αναφέρεται στο Παράρτημα II για 
το φυτικό είδος στο οποίο ανήκει η υπόψη ποικιλία, και 
οπωσδήποτε πριν από την έναρξη των διαδικασιών ανα¬ 
παραγωγής. 

γ) Η ανωτέρω αίτηση συνοδεύεται από τα δικαιολογητι- 
κάπου αναφέρονται στην περίπτωση β'της παραγράφου 
2 του άρθρου 2, ή στην παράγραφο 2 του άρθρου 3 της 
παρούσας απόφασης. 

2. Η αρμόδια Κεντρική Υπηρεσία μετά τη μελέτη και τον 
έλεγχο του φακέλου χορηγεί την έγκριση για την αναπα¬ 
ραγωγή, η οποία ισχύει για μία περίοδο. 

Άρθρο 6 
Παραρτήματα 

Κατωτέρω παρατίθενται παραρτήματα I και II, τα οποία 
προσαρτώνται στην παρούσα απόφαση, αποτελούν ανα¬ 
πόσπαστο μέρος αυτής και έχουν ως εξής: 

ΑΙΤΗΣΗ 


Α. ΣΤΟΙΧΕΙΑ ΑΙΤΟΥΝΤΟΣ ΠΡΟΣ 

Ονοματεπώνυμο: . ΥΠΟΥΡΓΕΙΟ ΓΕΩΡΓΙΑΣ 

. ΓΕΝ. Δ/ΝΣΗ ΦΥΤΙΚΗΣ ΠΑΡΑΓΩΓΗΣ 

Διεύθυνση:. Δ/ΝΣΗ ΕΙΣΡΟΩΝ ΦΥΤΙΚΗΣ ΠΑΡΑΓΩΓΗΣ 

. ΑΧΑΡΝΩΝ 2 

Τηλέφωνο:. 10176 ΑΘΗΝΑ 

. ΤΕΛΕΦΑΧ: 210-2124137 

ΗΜΕΡΟΜΗΝΙΑ :. 

ΘΕΜΑ : ΧΟΡΗΓΗΣΗ ΕΓΚΡΙΣΗΣ ΑΝΑΠΑΡΑΓΩΓΗΣ ΠΟΙΚΙΛΙΑΣ ΚΑΛ/ΝΟΥ 
ΦΥΤΟΥ ΜΗ ΕΓΓΕΓΡΑΜΜΕΝΗΣ ΣΤΟΝ ΕΘΝΙΚΟ ΚΑΤΑΛΟΓΟ 
Παρακαλώ όποις εγκρίνετε την αναπαραγωγή της παρακάτω αναφερόμενης ποικιλίας η οποία θα διενεργηθεί κατά τη 
χρονική περίοδο. 

Τα στοιχεία της προς αναπαραγωγή ποικιλίας, οι πληροφορίες που χρειάζονται για αυτή και τα δικαιολογητικά που 
επισυνάπτονται έχουν ιος εξής: 

Β. ΣΤΟΙΧΕΙΑ ΤΗΣ ΠΡΟΣ ΑΝΑΠΑΡΑΓΩΓΗ ΠΟΙΚΙΛΙΑΣ: 

ΦΥΤΙΚΟ ΕΙΔΟΣ:. 

ΟΝΟΜΑ ΠΟΙΚΙΛΙΑΣ:. 

ΚΡΑΤΟΣ ΕΠΙΣΗΜΗΣ ΑΠΟΔΟΧΗΣ:. 

ΔΗΜΙΟΥΡΓΟΣ: (εάν είναι γνωστός). 

ΔΙΑΤΗΡΗΤΗΣ:. 


Η ανοπέρω ποικιλία είναι: 

1. Υποψήφια για εγγραφή στον Εθνικό Κατάλογο. 

2. Εγγεγραμμένη στους εν ισχύει Κοινοτικούς Καταλόγους Ποικιλιών των Ευρωπαϊκών Κοινοτήτων. 

3. Εγγεγραμμένη στον εν ισχύει Εθνικό Κατάλογο του Τρίτου Κράτους. 

(κυκλώσατε την περίπτωση στην οποία υπάγεται η προς αναπαραγωγή ποικιλία). 

Γ. ΓΕΝΙΚΕΣ ΠΛΗΡΟΦΟΡΙΕΣ 

1. Χώρα προέλευσης του προς αναπαραγωγή υλικού 


2. Κατηγορία σπόρου που θα σπαρεί 


3. Κατηγορία σπόρου που θα παραχθεί 


4. Είδος επίσημης ετικέτας (αυτοκόλλητη ή συρραπτόμενη) που θα 
χρειασθεί κατά την πιστοποίηση και κατ’ εκτίμηση ποσότητα ετικετών: 


5. Στις περιπτώσεις ανανέωσης της έγκρισης: 

- Πότε παρήχθη το προς αναπαραγωγή πολλαπλασιαστικό υλικό 
και σε ποιο κράτος: 


- Χώρα προέλευσης αρχικού υλικού 
(μόνο όταν το προς αναπαραγωγή υλικό παρήχθη στη χώρα μας): 


Δ. ΔΙΚΑΙΟΛΟΓΗΤΙΚΑ ΠΟΥ ΕΠΙΣΥΝΑΠΤΟΝΤΑΙ: 

(Ανάλογα με την περίπτωση που κυκλώνεται στο σημείο Β) 

1 . 

2 . 

3 . 

4 . 

5 . 

6 . 

Επίσης δηλοόνω ότι έχω λάβει γνώση των διατάξεων της Υπουργικής Απόφασης βάσει της οποίας χορηγείται η έγκριση 
αυτής. 


Ο Αϊτών 

ΠΑΡΑΡΤΗΜΑ II 

ΠΑΡΑΔΟΣΗ ΔΕΙΓΜΑΤΩΝ ΠΟΛ/ΚΟΥ ΥΛΙΚΟΥ 
ΦΥΤΩΝ ΜΕΓΑΛΗΣ ΚΑΛΛΙΕΡΓΕΙΑΣ - ΚΗΠΕΥΤΙΚΩΝ - ΠΑΤΑΤΑΣ 
ΓΙΑ ΜΕΤΕΛΕΓΧΟ 


Α/Α 

ΦΥΤΙΚΟ ΕΙΔΟΣ 

ΚΑΤΑΛΗΚΤΙΚΗ 

ΗΜΕΡΟΜΗΝΙΑ 

ΠΑΡΑΔΟΣΗΣ 

ΣΠΟΡΟΥ 

ΠΟΣΟΤΗΤΑ ΣΕ 
ΓΡΑΜΜΑΡΙΑ 

1 

ΣΙΤΑΡΙ ΣΚΛΗΡΟ 

31/10 

500 

2 

ΣΙΤΑΡΙ ΜΑΛΑΚΟ 

31/10 

500 

3 

ΚΡΙΘΑΡΙ 

31/10 

500 

4 

ΤΡΙΤΙΚΑΛΕ 

31/10 

500 

5 

ΒΡΩΜΗ 



6 

ΣΙΚΑΛΗ 



7 

ΜΠΙΖΕΛΙ ΚΤΗΝΟΤΡΟΦΙΚΟ 

31/10 

1500 

8 

ΛΑΘΟΥΡΙ 

31/10 

1500 

9 

ΦΑΚΗ 

31/10 

1000 

10 

ΚΟΥΚΙ ΚΤΗΝΟΤΡΟΦΙΚΟ 

31/10 


11 

ΒΙΚΟΣ 



12 

ΡΕΒΙΘΙ 

31/10 

1500 

13 

ΦΕΣΤΟΥΚΑ 

31/12 

300 

14 

ΛΟΛΙΟ 

31/12 

300 

15 

ΔΑΚΤΥΛΙΔΑ 

31/12 


16 

ΦΑΚΕΛΩΤΗ 

31/12 

200 

17 

ΚΑΠΝΟΣ 

15/2 

2 

18 

ΖΑΧΑΡΟΤΕΥΤΛΑ 

15/2 

200 

19 

ΤΕΥΤΛΟ ΚΤΗΝΟΤΡΟΦΙΚΟ 

15/2 

200 


ΗΛΙΑΝΘΟΣ 

15/2 



ΔΟΛΙΧΟΣ 

15/2 



ΜΗΔΙΚΕΣ 

15/2 

300 


ΤΡΙΦΥΛΛΙ ΤΟ ΛΕΙΜΩΝΙΟΝ 

15/2 

300 


ΤΡΙΦΥΛΛΙ ΤΟ ΥΠΤΙΟΝ 

15/2 

300 

25 

ΤΡΙΦΥΛΛΙ ΤΟ ΑΛΕΞΑΝΔΡΙΝΟ 

15/2 

300 

26 

ΦΑΣΟΛΙ ΞΗΡΟ (ΟΣΠΡΙΟ) 

15/2 

1000 

27 

ΑΡΑΒΟΣΙΤΟΣ 

25/3 

1000 


ΣΟΡΓΟ 

25/3 

500 


ΒΑΜΒΑΚΙ 

10/4 

1000 


ΣΟΓΙΑ 

10/4 



ΡΥΖΙ 

20/4 



ΠΑΤΑΤΑ ΕΑΡΙΝΗΣ ΦΥΤΕΥΣΗΣ 

5/3 

200 ΚΟΝΔΥΛΟΙ 


ΠΑΤΑΤΑ ΘΕΡΙΝΗΣ ΦΥΤΕΥΣΗΣ 

25/7 

200 ΚΟΝΔΥΛΟΙ 


ΜΠΑΜΙΑ 

28/2 

200 

34 

ΚΡΕΜΜΥΔΙ 

28/2 

50 

35 

ΤΟΜΑΤΑ 

28/2 

5 


ΑΓΓΟΥΡΙ 

28/2 

10 


ΜΕΛΙΤΖΑΝΑ 

28/2 

5 

ΠΑΡΑΔΟΣΗ ΔΕΙΓΜΑΤΩΝ ΠΟΛ/ΚΟΥ ΥΛΙΚΟΥ 
ΦΥΤΩΝ ΜΕΓΑΛΗΣ ΚΑΛΛΙΕΡΓΕΙΑΣ - ΚΗΠΕΥΤΙΚΩΝ - ΠΑΤΑΤΑΣ 
ΓΙΑ ΜΕΤΕΛΕΓΧΟ 


Α/Α 

ΦΥΤΙΚΟ ΕΙΔΟΣ 

ΚΑΤΑΛΗΚΤΙΚΗ 

ΗΜΕΡΟΜΗΝΙΑ 

ΠΑΡΑΔΟΣΗΣ 

ΣΠΟΡΟΥ 

ΠΟΣΟΤΗΤΑ ΣΕ 
ΓΡΑΜΜΑΡΙΑ 

38 

ΚΟΛΟΚΥΘΙ 

28/2 

50 

39 

ΚΑΡΠΟΥΖΙ 

28/2 

50 

40 

ΠΕΠΟΝΙ 

28/2 

20 

41 

ΠΙΠΕΡΙΑ 

28/2 

5 

42 

ΦΑΣΟΛΙ ΧΛΩΡΟ 

28/2 

500 

43 

ΚΑΡΟΤΟ 

28/2 

10 

44 

ΠΡΑΣΟ 

20/4 

10 

45 

ΛΑΧΑΝΟ 

20/4 

10 

46 

ΚΟΥΝΟΥΠΙΔΙ 

20/4 

10 

47 

ΜΠΡΟΚΟΛΟ 

20/4 

10 

48 

ΜΑΪΝΤΑΝΟΣ 

31/8 

10 

49 

ΡΑΔΙΚΙ 

31/8 

10 

50 

ΜΑΡΟΥΛΙ 

31/8 

10 

51 

ΣΠΑΝΑΚΙ 

31/8 

50 

52 

ΣΕΛΙΝΟ 

31/8 

10 

53 

ΑΝΤΙΔΙ 

31/8 

10 

54 

ΡΕΠΑΝΙ 

31/8 

10 

55 

ΑΝΗΘΟΣ 

31/8 

10 

56 

ΚΟΥΚΙ 

15/10 

500 

57 

ΑΡΑΚΑΣ 

31/10 

500 

58 

ΠΑΝΤΖΑΡΙ 

31/10 

50 

59 

ΣΚΟΡΔΟ 

28/2 

50 


Άρθρο 7 

Καταργούμενες διατάξεις 

Από την έναρξη ισχύος της παρούσας απόφασης, κα- 
ταργείται η 378960/4.8.1992 απόφαση του Υπουργού 
Γεωργίας «Προϋποθέσεις παραγωγής πολλαπλασιαστι¬ 
κού υλικού φυτών μεγάλης καλλιέργειας, κτηνοτροφικών 
φυτών και οσπρίων, κηπευτικών και κονδύλων πατάτας 


για φύτευση μη εγγεγραμμένων στους Εθνικούς Καταλό¬ 
γους» (Β 528). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙΘΑυγούστου 2003 

Ο ΥΦΥΠΟΥΡΓΟΣ 

ΕΥΑΓ. ΑΡΓΥΡΗΣ 


♦ 


Αριθ. ΥΠΠΟ/ΔΟΕΠΥ/63/ΤΟΠΥΝΣ/63/46324 (2) 

Κανονισμός λειτουργίας και οργάνωσης υποβρυχίων αρ¬ 
χαιολογικών ερευνών της Εφορείας Εναλίων Αρχαιο¬ 
τήτων και των Εφορειών Παλαιοανθρωπολογίας - Σπη- 
λαιολογίαςτου Υπουργείου Πολιτισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 3028/02 «Περί προστασίας των 
αρχαιοτήτων και της εν γένει πολιτιστικής κληρονομιάς» 
(ΦΕΚ 153/Α'). 

2. Τις διατάξεις του Π. Δ/τος 191/03 «Οργανισμός 
Υπουργείου Πολιτισμού» (ΦΕΚ 146/Α'). 

3. Τις διατάξεις του άρθρου 7, παράγραφος 7ε του Ν. 
2557/97 (ΦΕΚ 271/Α') «Θεσμοί, μέτρα και δράσεις πολιτι¬ 
στικής ανάπτυξης», όπως τροποποιήθηκε με το άρθρο 19 
παρ. 11 του Ν. 2947/01 (ΦΕΚ 228/Α'). 


4. Την διάταξη του άρθρου 11 του Ν. 1881/90 (ΦΕΚ 
978/Β'), με την οποία κυρώθηκε η 2027428/3402/0022/18- 
4-89 κοινή απόφαση «Χορήγηση ειδικής πρόσθετης αμοι¬ 
βής στο καταδυόμενο προσωπικό της Εφορείας Εναλίων» 
(ΦΕΚ 298/Β). 

5. Το Π.Δ. 81/2001 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών (ΦΕΚ 57/Α'). 

6. Την αριθμ. 1065956/863/Α/0006/16-7-2003 απόφαση 
« Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (ΦΕΚ985/Β'). 

7. Την αριθμ. 3131.1/20/95/17-11-1995 « Έγκριση του 
Γενικού Κανονισμού Λιμένα με αριθ. 10 ” Για τις καταδυτι¬ 
κές εργασίες”» (ΦΕΚ978/Β'). 

8. Τις διατάξεις του άρθρου 29 Ατού Ν. 1558/85 (ΦΕΚ 
137/Α'), όπως αυτό προστέθηκε με το άρθρο 27 του Ν. 
2081/92 (ΦΕΚ 154/Α") καιαντικαταστάθηκε μετηνπαρ. 2α 
του άρθρου 1 του Ν. 2469/97 (ΦΕΚ 38/Α') και το γεγονός 

ότι από τις διατάξεις της παρούσης προκαλείται δαπάνη 
329.300 ΕΥΡΩ περίπου ετησίως, η οποία θα καλυφθεί από 
το Ταμείο Αρχαιολογικών Πόρων και Απαλλοτριώσεων 
(ΤΑΠΑ), αποφασίζουμε: 

Εγκρίνουμε τον παρακάτω «Κανονισμό Λειτουργίας και 
Οργάνωσης Υποβρυχίων Αρχαιολογικών Ερευνών της 
Εφορείας Εναλίων Αρχαιοτήτων και των Εφορειών Πα¬ 
λαιοανθρωπολογίας - Σπηλαιολογίας του ΥΠΠΟ». 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΚΑΙ ΟΡΓΑΝΩΣΗΣ 
ΥΠΟΒΡΥΧΙΩΝ ΑΡΧΑΙΟΛΟΓΙΚΩΝ ΕΡΕΥΝΩΝ 
ΤΗΣ ΕΦΟΡΕΙΑΣ ΕΝΑΛΙΩΝ ΑΡΧΑΙΟΤΗΤΩΝ 
ΚΑΙ ΤΩΝ ΕΦΟΡΕΙΩΝ ΠΑΛΑΙΟΑΝΘΡΩΠΟΛΟΓΙΑΣ- 
ΣΠΗΛΑΙΟΛΟΓΙΑΣ ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ 

Άρθρο 1 
Σκοπός 

Ο παρών Καταδυτικός Κανονισμός έχει ως σκοπό: 

1. Την οργάνωση και λειτουργία των υποβρυχίων αρ¬ 
χαιολογικών ερευνών της Εφορείας Εναλίων Αρχαιοτή¬ 
των και των Εφορειών Παλαιοανθρωπολογίας - Σπηλαιο- 
λογίας. 

2. Την διαδικασία αναγνώρισης ως καταδυομένου, προ¬ 
σωπικού της Εφορείας Εναλίων Αρχαιοτήτων και των 
Εφορειών Παλαιοανθρωπολογίας-Σπηλαιολογίας. 

3. Την διαδικασία συγκρότησης των καταδυτικών κλιμα¬ 
κίων. 

4. Τον καθορισμό των υποχρεώσεωντου Επιστημονικού 
Υπευθύνου, του Υπευθύνου Καταδύσεων, του Τεχνικού 
Υπευθύνου, των Δυτών Ασφαλείας και των Μελώντου Κα¬ 
ταδυτικού Κλιμακίου της Εφορείας Εναλίων Αρχαιοτήτων 
και των Εφορειών Παλαιοανθρωπολογίας - Σπηλαιολο- 
γίας. 

5. Τα ληπτέα μέτρα ασφαλείας, τις προϋποθέσεις και 
τους κανόνες που διέπουν τις καταδύσεις, για την ομαλή 
διεξαγωγή των υποβρυχίων αρχαιολογικών ερευνών και 
την ασφάλεια των καταδυομένων. 

6. Την διασφάλιση του καταδυτικού εξοπλισμού και 
πλωτών μέσων της Εφορείας Εναλίων Αρχαιοτήτων και 
των Εφορειών Παλαιοανθρωπολογίας - Σπηλαιολογίας. 

7. Συναφή θέματα (γενικές διατάξεις). 

Άρθρο 2 
Ορισμοί 

Υποβρύχιες Αρχαιολογικές Έρευνες της Εφορείας 
Εναλίων Αρχαιοτήτων: Κάθε υποβρύχια δραστηριότητα 
που αποσκοπεί στην αρχαιολογική έρευνα, ήτοι στον 
εντοπισμό, την προστασία, ανάδειξη και μελέτη των αρ¬ 
χαίων που βρίσκονται κάτω από την επιφάνεια των υδά- 
των [θάλασσες, λίμνες, ποτάμια] της Ελληνικής Επικρά¬ 
τειας. 

Υποβρύχιες Αρχαιο-γεωλογικές Έρευνες των Εφορει¬ 
ών Παλαιοανθρωπολογίας-Σπηλαιολογίας: Κάθε υπο¬ 
βρύχια δραστηριότητα που αποσκοπεί στην αρχαίο - γε¬ 
ωλογική έρευνα των κατακλυσμένων με νερό τμημάτων 
των σπηλαίων, παρεμφερών γεωλογικών σχηματισμών 
και παλαιοντολογικών καταλοίπων της Ελληνικής Επικρά¬ 
τειας, για τα οποία υπάρχουν ενδείξεις ότι συνδέονται με 
την ανθρώπινη ύπαρξη. 

Επιστημονικός Υπεύθυνος: Ο οριζόμενος, από τον Δι¬ 
ευθυντή της Εφορείας Εναλίων Αρχαιοτήτων ή των Εφο¬ 
ρειών Παλαιοανθρωπολογίας -Σπηλαιολογίας, αρχαιολό¬ 


γος να διεξάγει υπό την άμεση διεύθυνση ή εποπτεία του 
την εκάστοτε υποβρύχια αρχαιολογική έρευνα. Έχει την 
ευθύνη της επί τόπου εκπροσώπησης της Υπηρεσίας και 
είναι επιφορτισμένος να φέρει εις πέρας επιστημονικά και 
διοικητικά την εκάστοτε αποστολή. 

Μέτρα ασφαλείας: Όλα τα μέτρα που αφορούν σε κα¬ 
ταδυτικές εργασίες, όπως προβλέπονται από τις διατά¬ 
ξεις του παρόντος και του Γενικού Κανονισμού Λιμένος 
(ΓΚΛ), για την υγιεινή και ασφάλεια των εργαζομένων. 

Καταδυόμενος: Κάθε υπάλληλος, ανεξαρτήτως κλά¬ 
δου, θέσης ή ειδικότητας, ο οποίος προσφέρει καταδυτι¬ 
κό έργο στην Εφορεία Εναλίων Αρχαιοτήτων και στις 
Εφορείες Παλαιοανθρωπολογίας - Σπηλαιολογίας. Στο 
προσωπικό αυτό συμπεριλαμβάνεται και το ωρομίσθιο 
προσωπικό, καθώς και εκείνο των εποπτευομένων από το 
ΥΠΠΟ φορέων. 

Υπεύθυνος καταδύσεων: Ο οριζόμενος από τον Διευθυ¬ 
ντή ως επικεφαλής - συντονιστής των καταδυτικών εργα¬ 
σιών, ο οποίος θα διαθέτει τουλάχιστον πενταετή υπηρε¬ 
σία και εμπειρία στην Εφορεία Εναλίων Αρχαιοτήτων ή 
στις Εφορείες Παλαιοανθρωπολογίας-Σπηλαιολογίας, 
καθώς και τις απαραίτητες θεωρητικές γνώσεις και πείρα 
σχετικά με την φύση της εργασίας. 

Δύτης Ασφαλείας: Έμπειρος καταδυόμενος οριζόμε¬ 
νος από τον υπεύθυνο καταδύσεων, ως άμεσος βοηθός 
αυτού για την παρακολούθηση των εργασιών και την 
ασφάλεια των εργαζομένων στις υποβρύχιες αρχαιολογι¬ 
κές έρευνες. 

Τεχνικός Υπεύθυνος: Ο οριζόμενος από τον Διευθυντή 
ως επόπτης και συντονιστής του χειρισμού του τεχνολο¬ 
γικού εξοπλισμού της εκάστοτε υποβρύχιας αρχαιολογι¬ 
κής έρευνας, ο οποίος θα διαθέτει τις απαραίτητες θεω¬ 
ρητικές γνώσεις και εμπειρία στον χειρισμό του τεχνολο¬ 
γικού εξοπλισμού της Εφορείας Εναλίων Αρχαιοτήτων ή 
των Εφορειών Παλαιοανθρωπολογίας-Σπηλαιολογίας. 

Άρθρο 3 

Διαδικασία αναγνώρισης καταδυομένου προσωπικού 

1. Η Εφορεία Εναλίων Αρχαιοτήτων, η Εφορεία Παλαιο- 
ανθρωπολογίας-Σπηλαιολογίας Νότιας Ελλάδος, με 
έδρα την Αθήνα και η Εφορεία Παλαιοανθρωπολογίας - 
Σπηλαιολογίας Βόρειας Ελλάδος, με έδρα την Θεσσα¬ 
λονίκη, ως Ειδικές Περιφερειακές Υπηρεσίες, του Υπουρ¬ 
γείου Πολιτισμού, λόγω της ιδιαιτερότητας του αρχαιο¬ 
λογικού τους έργου, καταρτίζουν Καταστάσεις Καταδυό¬ 
μενου Προσωπικού από υπαλλήλους του Υπουργείου 
Πολιτισμού, οι οποίοι, ανεξαρτήτως κλάδου, ειδικότητας 
ή σχέσης εργασίας, εκτός της κύριας απασχόλησήςτους, 
προσφέρουν και καταδυτικό έργο. 

2. Προκειμένου οι ως άνω υπάλληλοι ανεξαρτήτως κλά¬ 
δου, ειδικότητας ή σχέσης εργασίας, να συμπεριληφθούν 
στις οριστικές Καταστάσεις Καταδυόμενου Προσωπικού 
και να αναγνωρισθούν ως καταδυόμενοι και να τους ανα¬ 
τεθούν, ύστερα από γνώμη του αρμοδίου κατά περίπτω¬ 
ση Υπηρεσιακού Συμβουλίου, στο πλαίσιο διενέργειας 
υποβρυχίων αρχαιολογικών ερευνών, καθήκοντα, για την 
εκτέλεση των οποίων απαιτείται κατάδυση με αναπνευ¬ 
στική συσκευή, θα πρέπει να υπηρετούν στην Εφορεία 
Εναλίων Αρχαιοτήτων ή στις Εφορείες Παλαιοανθρωπο¬ 
λογίας - Σπηλαιολογίας και να υποβάλουν αίτηση συνο- 
δευόμενη από τα απαιτούμενα δικαιολογητικά, από τα 
οποία να προκύπτει ότι πληρούν τις προβλεπόμενες από 
τις διατάξεις του άρθρου 7 παρ. ε του Ν. 2557/97 προϋ- 

ποθέσεις και ότι έχουν κριθεί ικανοί για την άσκηση της 
συγκεκριμένης δραστηριότητας από γιατρό εξειδικευμέ- 
νο σε θέματα υπερβαρικής ιατρικής. 

Άρθρο 4 

Συγκρότηση καταδυτικών κλιμακίων 

1. Οι υποβρύχιες αυτοψίες και έρευνες για αρχαιολο¬ 
γικούς σκοπούς σύμφωνα με το Πρόγραμμα Δράσης και 
τις ανάγκες της Εφορείας Εναλίων Αρχαιοτήτων ή των 
Εφορειών Παλαιοανθρωπολογίας-Σπηλαιολογίας, διε- 
νεργούνται ύστερα από απόφαση του Διευθυντού της 
Εφορείας Εναλίων Αρχαιοτήτων ή των Διευθυντών των 
Εφορειών Παλαιοανθρωπολογίας-Σπηλαιολογίας ή των 
νομίμων αναπληρωτών τους. 

2. Με απόφαση του Διευθυντού της Εφορείας Εναλίων 
Αρχαιοτήτων ή των Διευθυντών των Εφορειών Παλαιοαν- 
Θρωπολογίας-Σπηλαιολογίας ορίζεται, ως Επιστημονι¬ 
κός Υπεύθυνος, αρχαιολόγος που υπηρετεί στην Εφο¬ 
ρεία Εναλίων Αρχαιοτήτων ή στις Εφορείες Παλαιοαν- 
Θρωπολογίας-Σπηλαιολογίας, ο οποίος είναι και ο επι¬ 
κεφαλής του κλιμακίου της εκάστοτε αποστολής. 

3. Το καταδυόμενο κλιμάκιο της Εφορείας Εναλίων Αρ¬ 
χαιοτήτων ή των Εφορειών Παλαιοανθρωπολογίας-Σπη- 
λαιολογίας για την διενέργεια υποβρυχίων αρχαιολογι¬ 
κών αυτοψιών ή ερευνών συγκροτείται κατ’ εντολήν του 
Διευθυντού της Εφορείας Εναλίων Αρχαιοτήτων ή των Δι¬ 
ευθυντών των Εφορειών Παλαιοανθρωπολογίας-Σπηλαι- 
ολογίας, από υπαλλήλους της Εφορείας Εναλίων Αρχαι¬ 
οτήτων, που περιλαμβάνονται στην οριστική κατάσταση 
καταδυομένου προσωπικού της Εφορείας Εναλίων Αρ¬ 
χαιοτήτων. 

4. Η ελάχιστη σύνθεση του καταδυτικού κλιμακίου είναι 
τρεις (3) τουλάχιστον καταδυόμενοι υπάλληλοι, σε περι¬ 
πτώσεις διενέργειας καταδύσεων με αναπνευστικές συ¬ 
σκευές και δύο (2) τουλάχιστον υπάλληλοι σε περιπτώ¬ 
σεις ελευθέρων καταδύσεων, χωρίς χρήση καταδυτικών 
συσκευών. 

5. Στο πλαίσιο διενέργειας καταδυτικής αποστολής για 
αρχαιολογικούς σκοπούς, δύνανται να μετέχουν, κατόπιν 
σχετικής προς τούτο άδειας από τον Διευθυντή της Εφο¬ 
ρείας Εναλίων Αρχαιοτήτων ή τους Διευθυντές των Εφο¬ 
ρειών Παλαιοανθρωπολογίας-Σπηλαιολογίας, υπάλληλοι 
άλλων Υπηρεσιών του ΥΠΠΟ, εφ' όσον αυτό δεν εμποδί¬ 
ζει την άσκηση των καθηκόντων στις θέσεις στις οποίες 
υπηρετούν ή να προσλαμβάνονται από την Εφορεία Ενα¬ 
λίων Αρχαιοτήτων ή τις Εφορείες Παλαιοανθρωπολο- 
γίας-Σπηλαιολογίας για τις ανάγκες της αποστολής άτο¬ 
μα, τα οποία δεν ανήκουν στο καταδυόμενο δυναμικό της, 
υπό την προϋπόθεση ότι αυτά είναι εφοδιασμένα με τις 
προβλεπόμενες άδειες και πιστοποιητικά υγείας ήτοι: α) 
να ανταποκρίνονται στις προδιαγραφές του άρθρου 7 
παρ. 7ε του Ν. 2557/97, β) να υποβάλουν προς την Εφο¬ 
ρεία Εναλίων Αρχαιοτήτων ή τις Εφορείες Παλαιοανθρω- 
πολογίας-Σπηλαιολογίας υπεύθυνη δήλωση ότι φέρουν 
την αποκλειστική ευθύνη σε περίπτωση ατυχήματος, κα¬ 
θώς και για οποιαδήποτε βλάβη, τυχόν επιφέρουν στα 
άτομα ή περιουσιακά στοιχεία της Εφορείας Εναλίων Αρ¬ 
χαιοτήτων ή των Εφορειών Παλαιοανθρωπολογίας-Σπη- 
λαιολογίας γ) να είναι εφοδιασμένοι με πρόσφατο ιατρικό 
πιστοποιητικό, που να έχει εκδοθεί κατά το τελευταίο τρί¬ 
μηνο από την υποβολή της αιτήσεως και να πιστοποιεί την 
ικανότητά τους προς κατάδυση. 


Άρθρο 5 

Υποχρεώσεις Επιστημονικού Υπευθύνου - 
Υπευθύνου Καταδύσεων - Τεχνικού Υπευθύνου - 
Δυτών Ασφαλείας και Μελών του Καταδυτικού 

Κλιμακίου της Εφορείας Εναλίων Αρχαιοτήτων ή των 
Εφορειών Παλαιοανθρωπολογίας -Σπηλαιολογίας 

1. Ο Επιστημονικός Υπεύθυνος είναι υπεύθυνος για την 
άρτια εκτέλεση των πάσης φύσεως εργασιών και υπο¬ 
βρύχιας δραστηριότητας της εκάστοτε αποστολής, στην 
οποία ορίζεται ως επικεφαλής. 

2. Ο Επιστημονικός Υπεύθυνος οφείλει να συνεργάζε¬ 
ται και να παρέχει κάθε σχετική πληροφορία στον Υπεύ¬ 
θυνο Καταδύσεων για την φύση του προς εκτέλεση έρ¬ 
γο υ, για τη ν σωστή εκτέλεσή του, καθώς και για τη ν λή ψη 
και εφαρμογή των αναγκαίων μέτρων για την υγιεινή και 
ασφάλεια του καταδυομένου κλιμακίου. 

3. Πριν από την έναρξη των καταδυτικών εργασιών ο 
Επιστημονικός Υπεύθυνος, σε συνεργασία με τον Υπεύ¬ 
θυνο Καταδύσεων της εκάστοτε αποστολής, καταρτίζει 
τον προγραμματισμό των καταδυτικών εργασιών, επί των 
οποίων ασκεί και τον άμεσο έλεγχο. Ενημερώνει επίσης 
λεπτομερώς τον Υπεύθυνο Καταδύσεων για την συγκε¬ 
κριμένη εργασία, που πρέπει να εκτελεσθεί. 

4. Σε κάθε καταδυτική αποστολή ορίζεται με απόφαση 
του Διευθυντού της Εφορείας Εναλίων Αρχαιοτήτων ή 
των Διευθυντών των Εφορειών Παλαιοανθρωπολογίας- 
Σπηλαιολογίας ως Υπεύθυνος Καταδύσεων, ο εκάστοτε 
εμπειρότερος υπάλληλος της αποστολής, για την λήψη 
και τήρηση των γενικών κανόνων ασφαλείας, ο οποίος και 
έχει την ευθύνη ασφαλούς οργάνωσης και διεξαγωγής 
των καταδύσεων. Ο Υπεύθυνος Καταδύσεων δύναται να 
συνεπικουρείται από άλλον καταδυόμενο υπάλληλο, 
στον οποίο ανατίθενται βοηθητικά καθήκοντα, κατά περί¬ 
πτωση και από τον οποίο, σε περίπτωση απροόπτου κω¬ 
λύματος, αναπληρώνεται στα οριζόμενα καθήκοντάτου. 

5. Ο Υπεύθυνος Καταδύσεων είναι συντονιστής του κα¬ 
ταδυτικού κλιμακίου. Καθ’ όλη την διάρκεια των υποβρυ¬ 
χίων εργασιών παρίσταται στον χώρο εκτέλεσής τους και 
επιβλέπει την άρτια και ασφαλή διεξαγωγή τους. Δεν ανα¬ 
λαμβάνει ενέργειες που τυχόν θα έθεταν σε κίνδυνο την 
ασφάλεια των δυτών. Κατά την διάρκεια της κατάδυσης 
μεριμνά για την σωστή εκτέλεσή της, τηντήρηση των χρό¬ 
νων και την ασφάλεια των δυτών. Ο Υπεύθυνος Καταδύ¬ 
σεων, σε συννενόηση μετον Επιστημονικό Υπεύθυνο, δια¬ 
κόπτει τις εργασίες και καταδύσεις, όταν λόγοι ασφαλεί¬ 
ας το επιβάλλουν (καιρός, κλπ). 

6.0 Υπεύθυνος Καταδύσεων εξασφαλίζειτηνπληρότη- 
τα του καταδυτικού υλικού, την σωστή λειτουργία του, 
την συντήρηση και χρήση του κατά την διάρκεια της απο¬ 
στολής, σύμφωνα με τον παρόντα Κανονισμό, τους Διε¬ 
θνείς Κανόνες Κατάδυσης και τις οδηγίες των κατασκευ¬ 
αστών. 

7. Ο Υπεύθυνος Κατάδυσης οφείλει να τηρεί ημερο¬ 
λόγιο καταδύσεων και να μεριμνά για τα ατομικά φύλλα 
καταδύσεων του καταδυομένου προσωπικού εκάστης 
αποστολής, τα οποία μετά το πέρας εκάστης αποστολής 
κατατίθενται στο Αρχείο της Εφορείας Εναλίων Αρχαιο¬ 
τήτων ή των Εφορειών Παλαιοανθρωπολογίας - Σπηλαιο- 
λογίας. 

8. Το ατομικό φύλλο καταδύσεων πρέπει να περιλαμβά¬ 
νει τα ακόλουθα στοιχεία: 

- Ημερομηνία. 

- Ονοματεπώνυμο καταδυόμενου και υπογραφή. 

- Ονοματεπώνυμο του Υπεύθυνου Καταδύσεων και υπο- 
γραφή. 

-Τόπος-περιοχή. 

- Σκοπός και φύση καταδυτικής εργασίας. 

- Ώρα έναρξης κατάδυσης. 

- Ώρα ανάδυσης. 

- Ώρα ολοκλήρωσης της αποσυμπίεσης. 

- Μέγιστο βάθος κατάδυσης. 

- Αέρια που χρησιμοποιήθηκαν κατά την κατάδυση 
(μείγματα και ποσοστά). 

- Διαδικασία αποσυμπίεσης (νερό, κώδωνας, θάλαμος). 

- Αέρια που χρησιμοποιήθηκαν κατά την αποσυμπίεση 
(μείγματα και ποσοστά). 

-Υψόμετρο. 

- Πίνακες που χρησιμοποιήθηκαν. 

- Θερμοκρασία ατμοσφαιρική. 

- Θερμοκρασία νερού. 

- Μετεωρολογικές συνθήκες. 

- Ρεύματα. 

- Ορατότητα. 

- Παρατηρήσεις. 

9. Το Ατομικό Φύλλο Κατάδυσης υπογράφεται από τον 
Υπεύθυνο Κατάδυσης και τον καταδυόμενο υπάλληλο. 

10. Το Ημερολόγιο Καταδύσεων υπογράφεται από τον 
Επιστημονικό Υπεύθυνο καιτον Υπεύθυνο Κατάδυσης. Το 
Ημερολόγιο Καταδύσεων και τα Ατομικά Φύλλα Καταδύ¬ 
σεων κατατίθενται στο Αρχείο της Υπηρεσίας μετά το πέ¬ 
ρας της εκάστοτε αποστολής. 

11. ΟΥπεύθυνος Καταδύσεων οφείλει να ενημερώνει το 
προσωπικό που μετέχει στην εκάστοτε αποστολή για τα 
στοιχεία της περιοχής, όπως βάθος, συνθήκες βυθού, 
ορατότητας, ρευμάτων, και κάθε άλλη πληροφορία χρή¬ 
σιμη για την λήψη αναλογών μέτρων ασφαλείας σε κάθε 
περίπτωση. 

12.0 Υπεύθυνος Καταδύσεων ορίζει, κατά περίπτωση, 
Δύτη/ες Ασφαλείας, όταν απαιτείται ή όταν η ανάδυση 
προϋποθέτει στάσεις αποσυμπίεσης. 

13. Ο Δύτης/ες Ασφαλείας καθ’ όλη την διάρκεια των 
καταδυτικών εργασιών ενεργεί ως άμεσος βοηθός του 
Υπευθύνου Καταδύσεων και τηρεί με ακρίβεια τις εντολές 
του. 

14. Παρακολουθεί συνεχώς τις θέσεις των δυτών και εί¬ 
ναι έτοιμος να καταδυθή σε περίπτωση ανάγκης. Σε ειδι¬ 
κές περιπτώσεις βρίσκεται υποβρυχίως κοντά στον εκά¬ 
στοτε καταδυόμενο, στα σημεία στάσεων αποσυμπίεσης. 

15. Όταν χρησιμοποιείται σκάφος ασφαλείας, ο χειρι¬ 
στής του και ο Δύτης Ασφαλείας παραμένουν σε ετοιμό¬ 
τητα επί του σκάφους για να παράσχουν άμεση βοήθεια 
στους καταδυόμενους υπαλλήλους όταν και εφόσον 
απαιτηθεί. 

16. Με απόφαση του Διευθυντού της Εφορείας Εναλίων 
Αρχαιοτήτων ή των Διευθυντών των Εφορειών Παλαιοαν¬ 
θ ρωπολογίας-Σπηλαιολογίας και μετά από εισήγηση του 
Επιστημονικού Υπεύθυνου ορίζεται κατά περίπτωση, 
αναλόγως της φύσεως και εκτάσεως των εργασιών, Τε¬ 
χνικός Υπεύθυνος, ο οποίος έχει την ευθύνη: α) της καλής 
και ασφαλούς λειτουργίας του τεχνικού - μηχανολογικού 
εξοπλισμού, β) της μεταφοράς, φυλάξεως και συντηρή- 
σεως του ως άνω εξοπλισμού κατά την διάρκεια της απο¬ 
στολής. 

17. Στα καθήκοντα του Τεχνικού Υπεύθυνου περιλαμ¬ 
βάνεται και ο έλεγχος καταλληλότητας συσκευών - μηχα¬ 


νημάτων και του εν γένει εξοπλισμού ιδιωτικής χρήσεως, 
ο οποίος δυνατόν να χρησιμοποιηθεί στην καταδυτική 
δραστηριότητα, κατά περίπτωση. 

18. Σε αυτοψίες ή έρευνες περιορισμένης συνθέσεως 
δύναται να ανατεθούν στο ίδιο πρόσωπο, κατόπιν σύμ¬ 
φωνης γνώμης του ιδίου, περισσότερες της μιάς αρμο¬ 
διότητες. 

19. Τα καταδυόμενα μέλη της εκάστοτε αποστολής 
οφείλουν νατηρούντις κατευθύνσεις και οδηγίες του Επι¬ 
στημονικού Υπευθύνου και του Υπευθύνου Καταδύσεων, 
τον οποίο πρέπει να ενημερώνουν σε κάθε περίπτωση 
έκτακτης αδιαθεσίας τους ή αδυναμίας να εκτελέσουν 
την κατάδυση, διακόπτοντας ή αποφεύγοντας από την 
αρχή την κατάδυση. 

20. Έκαστος καταδυόμενος είναι προσωπικά υπεύθυ¬ 
νος για την άρτια κατάσταση, συντήρηση και λειτουργία 
του υπηρεσιακού καταδυτικού εξοπλισμού (ατομική στο¬ 
λή, μάσκα, ρυθμιστής κατάδυσης και πλευστότητος, 
κλπ), ο οποίος του έχει χρεωθή προσωπικά και τον οποίο 
οφείλει να ελέγχει υποχρεωτικά πριν από κάθε αποστολή 
και κατάδυση. 

Άρθρο 6 

Μέτρα Ασφαλείας 

1. Ισχύουν οι διατάξεις του Γενικού Κανονισμού Λιμένα 
με αριθ. 10 « Γιατις καταδυτικές εργασίες». 

2. Απαγορεύεται η κατάδυση εφόσον ο καταδυόμενος 
κατανάλωσε οινοπνευματώδη ποτά, έστω και την προη¬ 
γούμενη μέρα της κατάδυσης ή εφόσον δεν αισθάνεται 
καλά ή αισθάνεται ιδιαίτερη κόπωση, ιδίως λόγω υποβρύ¬ 
χιας απασχόλησής του κατά το προηγούμενο εικοσιτε¬ 
τράωρο (24 ώρες). 

3. Τα καταδυόμενα μέλη της εκάστοτε αποστολής οφεί¬ 
λουν να τηρούν τα μέτρα ασφαλείας, που αναφέρονται 
στον παρόντα κανονισμό, καθώς και στους διεθνείς κανο¬ 
νισμούς κατάδυσης και υπαγορεύονται από την φύση της 
εκάστοτε εκτελουμένης υποβρύχιας δραστηριότητας. 

4. Τα ανωτέρω μέτρα είναι υποχρεωτικά για όλους τους 
καταδυόμενους υπαλλήλους της Εφορείας Εναλίων Αρ¬ 
χαιοτήτων και των Εφορειών Παλαιοανθρωπολογίας - 
Σπηλαιολογίας και πρέπει να τηρούνται με σχολαστικότη¬ 
τα από αυτούς κατά τις υποβρύχιες αυτοψίες και έρευ¬ 
νες. 

5. Σε περίπτωση που ο καταδυόμενος υπάλληλος δεν 
τηρεί τους όρους του παρόντος Κανονισμού, ο Διευθυ¬ 
ντής δύναται να αποκλείσει αυτόν από τις υποβρύχιες 
δραστηριότητες επί χρονικό διάστημα μέχρι 6 μηνών και 
και σε περίπτωση υποτροπής να προβεί στον αποχαρα¬ 
κτηρισμό του ως καταδυόμενου. 

6. Ειδικότερα Μέτρα Ασφαλείας: 

Α. ΓΕΝΙΚΑ 

1. Η κατάδυση σχεδιάζεται λεπτομερώς. 

2. Πρέπει να υπάρχει καλή φυσική και ψυχική κατάστα¬ 
ση. 

3. Πρέπει να γίνεται σωστή συντήρηση και φύλαξη του 
εξοπλισμού. 

4. Τα παρεχόμενα αέρια από τους αεροσυ μπιεστές πρέ¬ 
πει να 

ανταποκρίνονται στις προδιαγραφές της Ευρωπαϊκής 
Ένωσης. 

5. Η κατάδυση γίνεται πάντα ανά ζεύγη. 

6. Δεν επιτρέπεται παρέκκλιση από το πρόγραμμα της 
κατάδυσης, εκτός ανωτέρας βίας. 

7. Η ταχύτητα κανονικής ανάδυσης είναι 10 μέτρα ανά 
λεπτό. 

8. Πρέπει να υπάρχει γνώση των σημάτων υποβρύχιας 
συνεννόησης. 

9. Πρέπει να υπάρχει γνώση ναυαγοσωστικής και παρο¬ 
χής πρώτων βοηθειών. 

10. Επιβάλλεται η χρήση ρυθμιστή πλευστότητας. 

11. Πρέπει να υπάρχει φαρμακείο και φιάλη οξυγόνου, 
για τις πρώτες βοήθειες σε περίπτωση ατυχήματος. 

12. Πρέπει να έχει ληφθεί μέριμνα για μέσα μεταφοράς 
και να είναι γνωστά τα τηλέφωνα και η διεύθυνση του πλη- 
σιέστερου θαλάμου επανασυμπίεσης. 

13. Δεν αμελούνται ποτέ οι προδιαθεσικοί παράγοντες 
της νόσου εξ αποσυμπίεσης και της νάρκωσης αζώτου. 

14. Δεν πραγματοποιούνται καταδύσεις σε βάθη μεγα¬ 
λύτερα των 36 μέτρων, χωρίς προηγούμενη λήψη πρό¬ 
σθετων μέτρων ασφαλείας. 

15. Σε περίπτωση κατάδυσης από σκάφος, αυτό πρέπει 
να πληροί τα οριζόμενα από τις Λιμενικές Αρχές μέτρα 
διάσωσης και να υπάρχουν μέσα επικοινωνίας. 

Β. ΠΡΙΝ ΤΗΝ ΚΑΤΑΔΥΣΗ 

1. Γίνεται ενημέρωση για το σκοπό της κατάδυσης, την 
περιοχή και τις συνθήκες που επικρατούν. 

2. Σημαίνεται η περιοχή κατάδυσης με τα κατάλληλα 
μέσα, κατά την κρίση των Υπευθύνων. 

3. Ελέγχεται σχολαστικά η καταλληλότητα και η καλή 
λειτουργία των υλικών. 

4. Ελέγχεται η καλή κατάσταση των διαφόρων άλλων 
συσκευών και εργαλείων. 

5. Πρέπει να υπάρχουν επαρκή και κατάλληλα μέσα 
υποστήριξης (αυτοκίνητα ή και πλωτά). 

6. Όταν εκτελούνται καταδυτικές εργασίες σε απόστα¬ 
ση μεγαλύτερη των 20 μέτρων από την ακτή, πρέπει να 
υπάρχει στην επιφάνεια κατάλληλο σκάφος. Σκάφος 
απαιτείται και σε κάθε περίπτωση που αυτό κρίνεται ανα¬ 
γκαίο, ανάλογα με τη φύση της αποστολής και ανεξαρτή¬ 
τως απόστασης από την ακτή. 

7. Πρέπει να ενημερώνονται εγκαίρως οι Λιμενικές Αρ¬ 
χές και λοιπές συναρμόδιες Υπηρεσίες. 

8. Προσχεδιάζεται ο τρόπος επικοινωνίας και συνεν¬ 
νόησης των δυτών μεταξύ τους και με την επιφάνεια. 

Γ. ΚΑΤΑ ΤΗΝ ΚΑΤΑΔΥΣΗ 

1. Η θέση του καταδυτικού συνεργείου πρέπει να επι- 
σημαίνεται με ειδικό πλωτήρα. 

2. Ως μέγιστο όριο βάθους καταδύσεων με αέρα και αυ¬ 
τόνομη καταδυτική συσκευή ορίζεται αυτό των 40 μέ¬ 
τρων. 

3. Καταδύσεις σε βάθη μεγαλύτερα των 40 μέτρων 
πραγματοποιούνται μόνο με ειδικά μείγματα αερίων, διά¬ 
φορα του ατμοσφαιρικού αέρα από προσωπικό κατάλλη¬ 
λα εκπαιδευμένο και εφόσον ισχύουν όσα ορίζει το εδά¬ 
φιο Δ3 του παρόντος παραρτήματος. 

4. Καταδύσεις πραγματοποιούνται μόνο κατά την ημέ¬ 
ρα. Νυχτερινές καταδύσεις πραγματοποιούνται κατ' εξαί¬ 
ρεση, αν συντρέχει σοβαρός λόγος και εφόσον υπάρχει 
προηγούμενη εκπαίδευση και εμπειρία. 

5. Η ελάχιστη σύνθεση του καταδυτικού κλιμακίου είναι 
τρεις καταδυόμενοι. Η σύνθεση αυξάνεται κατ' αριθμό 
ανάλογα με τις συνθήκες. 

6. Σε περίπτωση κατάδυσης από σκάφος πρέπει να πα¬ 
ραμένει επ’ αυτού χειριστής σε ετοιμότητα. 


7. Σε καταδύσεις βαθύτερες των 12 μέτρων με «ναργι¬ 
λέ», απαιτείται ο δύτης να φέρει επιπλέον συσκευή ασφα¬ 
λείας. 

8. Επιβάλλεται η χρήση διεθνώς αναγνωρισμένων πινά¬ 
κων αποσυμπίεσης και το καταδυόμενο προσωπικό να εί¬ 
ναι εξοικειωμένο με αυτήν. Κάθε καταδυτικό κλιμάκιο 
πρέπει να χρησιμοποιεί ενιαίους πίνακες. 

9. Σε καταδύσεις που δεν περιλαμβάνουν στάσεις απο¬ 
συμπίεσης σύμφωνα με τους χρησιμοποιούμενους πίνα¬ 
κες, γίνεται πάντα στάση προληπτικής αποσυμπίεσης 
πριντην ανάδυση. 

Δ. ΜΕΤΑ ΤΗΝ ΚΑΤΑΔΥΣΗ 

1. Να είναι διαθέσιμα τα απαραίτητα μέσα εντοπισμού 
δύτη στην επιφάνεια. 

2. Για την αποτελεσματική αντιμετώπιση καταδυτικού 
ατυχήματος, όταν πραγματοποιούνται καταδύσεις σε βά¬ 
θη από 36-40 μέτρων η ακόμη και μικρότερα, εάν οι συν¬ 
θήκες το επιβάλλουν κατά την κρίση των Υπευθύνων, πρέ¬ 
πει προηγουμένως να έχει εξασφαλισθεί η έγκαιρη μετα¬ 
φορά του καταδυόμενου στον πλησιέστερο θάλαμο 
επανασυμπίεσης. 

3. Πρέπει να υπάρχει επί τόπου θάλαμος επανασυμπίε¬ 
σης σε καλή λειτουργία και εκπαιδευμένο προσωπικό για 
το χειρισμό του όταν: α) πραγματοποιούνται καταδύσεις 
σε βάθη από 36-40 μέτρων και δεν εξασφαλίζονται τα του 
εδαφίου Δ2, 

β) πραγματοποιούνται επί μακράν επαναληπτικές κατα¬ 
δύσεις ή καταδύσεις που περιλαμβάνουν συχνές στάσεις 
αποσυμπίεσης, 

γ) γίνονται καταδύσεις σε βάθη μεγαλύτερα των 50 μέ¬ 
τρων, 

δ) σε κάθε περίπτωση που αυτό κρίνεται αναγκαίο, ανά¬ 
λογα με τη φύση της αποστολής και ανεξαρτήτως βά¬ 
θους. 

4. Ο θάλαμος επανασυμπίεσης πρέπει να πληροί τις 
προδιαγραφές λειτουργίας που προβλέπει ο κατασκευα¬ 
στής. Σε περίπτωση φορητού θαλάμου, αυτός πρέπει να 
έχει σύστημα προσαρμογής σε υφιστάμενο στην Ελλάδα 
μεγάλο. 

5. Μετά από επαναληπτικές καταδύσεις ή καταδύσεις 
που περιλαμβάνουν στάσεις αποσυμπίεσης, δεν επιτρέ¬ 
πεται έντονη σωματική δραστηριότητα. 

Ε. ΕΞΟΠΛΙΣΜΟΣ 

Κάθε καταδυόμενος πρέπει να φέρει σύγχρονο και κα¬ 
λής ποιότητας εξοπλισμό, κατάλληλο για το βάθος και τη 
φύση της κατάδυσης: 

α) Στολή υγρού ή στεγανού τύπου ή και θερμαινόμενη, 
β) Ρυθμιστή πιέσεως με εφεδρικό δεύτερο στάδιο και 
δείκτη πιέσεως αέρα, 
γ) Ρυθμιστή πλευστότητας, 
δ) Μάσκα και αναπνευστήρα, 
ε) Φακό. 

στ) Καταδυτικό μαχαίρι, 
ζ) Πυξίδα. 

η) Καταδυτικό ρολόι, 
θ) Βαθύμετρο. 

ι) Καταδυτικό ηλεκτρονικό υπολογιστή, όταν εκτελού- 
νται καταδύσεις με στάσεις αποσυμπίεσης. 
κ) Πινακίδα γραφής, 
λ) Έντυπους πίνακες αποσυμπίεσης. 

ΣΤ. ΕΙΔΙΚΑ ΜΕΤΡΑ ΑΣΦΑΛΕΙΑΣ ΣΠΗΛΑΙΟΚΑΤΑΔΥΣΕΩΝ 

I. ΓΕΝΙΚΑ 

1. Πρέπει να υπάρχει προηγούμενη εκπαίδευση και 
εμπειρία στις καταδύσεις. 

2. Πρέπει να υπάρχει προηγούμενη εκπαίδευση και 
εμπειρία στη σπηλαιολογία και τις τεχνικές της. 

3. Πρέπει να υπάρχει σωστή φυσική και ψυχολογική 
προετοιμασία για καταδύσεις σε κλειστούς χώρους και 
στο απόλυτο σκοτάδι. 

4. Η σπηλαιοκατάδυση ΔΕΝ γίνεται κατά ζεύγη. 

5. Επιβάλλεται η χρήση προστατευτικού κράνους. 

6. Πρέπει να υπάρχουν επαρκείς πηγές φωτισμού. 

7. Πρέπει να υπάρχει σχοινί - οδηγός («μίτος της Αριάδ¬ 
νης») και ο σπηλαιοδύτης να έχει εκπαιδευτεί στη χρήση 
του. 

8. Κάθε πηγή αέρα πρέπει να διαθέτει ανεξάρτητη πα¬ 

ροχή. 

9. Η ελάχιστη σύνθεση του σπηλαιοκαταδυτικού κλιμα¬ 
κίου είναι τρεις καταδυόμενοι. Η σύνθεση αυξάνεται κατ’ 
αριθμό ανάλογα με τις συνθήκες. 

10. Ανάλογα με τη φύση της αποστολής πρέπει να 
υπάρχει επαρκής σε αριθμό και καλά εκπαιδευμένη ομά¬ 
δα υποστήριξης. 

11. Γενικότερα, τα προβλήματα που προκύπτουν από 
την αδυναμία προγραμματισμού της κατάδυσης, την αδυ¬ 
ναμία προσανατολισμού και την περιορισμένη ορατότη¬ 
τα, αντιμετωπίζονται με τη χρήση αυξημένων μέτρων 
ασφαλείας και ειδικού εξοπλισμού. 

12. Όσον αφορά στον έλεγχο του εξοπλισμού και των 
παρεχομένων αερίων από τους αεροσυμπιεστές, στα μέ¬ 
σα υποστήριξης, στην ενημέρωση των συναρμόδιων υπη¬ 
ρεσιών, στο μέγιστο βάθος κατάδυσης αέρα, στην αντι¬ 
μετώπιση καταδυτικών ατυχημάτων και στους θαλάμους 
επανασυμπίεσης, ισχύουν όσα αναφέρονται στο εδάφιο 
6Α έως 6Ε του παρόντος άρθρου. 

II. ΕΞΟΠΛΙΣΜΟΣ 

Κάθε σπηλαιοδύτης πρέπει απαραίτητα να φέρει: 
α) Προστατευτικό κράνος. 

β) Πηγές φωτισμού τουλάχιστον 4 επί του προστατευτι¬ 
κού κράνους και έναν προβολέα χειρός βοηθητικό. 

γ) Σχοινί - οδηγό (μίτο) ειδικών προδιαγραφών και να 
γνωρίζει τη χρήση του (κύριο και εφεδρικό). 

δ) Φιάλες τουλάχιστον 2 με ανεξάρτητη παροχή αέρα 
και χωριτικότητας ανάλογης με τη φύση της σπηλαιοκα¬ 
τάδυσης. 

ε) Τα κλείστρα των φιαλών πρέπει να είναι τύπου ΩΙΝ και 
αν προστατεύονται από ειδικό μεταλλικό πλέγμα. 

στ) Ένα ρυθμιστή πιέσεως για κάθε πηγή αέρα, συνο- 
δευόμενο πάντα από δείκτη πίεσης (μανόμετρο). Το πρώ¬ 
το στάδιο κάθε ρυθμιστή πρέπει να έχει σύνδεση τύπου 
ΩΙΝ. 

ζ) Στολή υγρού ή στεγανού τύπου ή θερμαινόμενη, 
η) Προστατευτική της στολής φόρμα, 
θ) Ρυθμιστή πλευστότητας, 
ι) Κόφτη. 

ια) Μάσκες 2 (κύρια και εφεδρική), 
ιβ) Πέδιλα με δέστρα ασφαλείας, 
ιγ) Γάντια ανθεκτικά. 

ιδ) Βοηθητικές φιάλες για την αποσυμπίεση. 
ιε) Έντυπους πίνακες αποσυμπίεσης. 
ιστ) Καταδυτικό ηλεκτρονικό υπολογιστή, 
ιζ) Δύο βαθύμετρα (1 κύριο και ένα εφεδρικό). 


ιη) Καταδυτικό ρολόι. 

ιθ) Πινακίδα, αδιάσταλτο χαρτί και πυξίδα για την τοπο- 
γραφική αποτύπωση. 

Άρθρο 7 

Διασφάλιση καταδυτικού εξοπλισμού 
και πλωτών μέσων. 

1. Στο πλαίσιο εσωτερικής λειτουργίας της Υπηρεσίας, 
ο Διευθυντής της Εφορείας Εναλίων Αρχαιοτήτων ή οι Δι¬ 
ευθυντές των Εφορειών Παλαιοανθρωπολογίας-Σπηλαι- 
ολογίας δύνανται να ορίσουν με απόφαση τους, δύο (2) 
υπεύθυνους υπαλλήλους από το προσωπικό της Εφορεί¬ 
ας Εναλίων Αρχαιοτήτων ή των Εφορειών Παλαιοανθρω- 
πολογίας-Σπηλαιολογίας και να τους αναθέσουν καθήκο¬ 
ντα που αφορούν στην κίνηση του καταδυτικού εξοπλι¬ 
σμού και των πλωτών μέσων και ενδεικτικά: απογραφής, 
ασφαλούς φύλαξης, συντήρησης σε καλή κατάσταση και 
αποθήκευσης του καταδυτικού εξοπλισμού, μηχανών και 
μηχανημάτων και των εν γένει υλικών κοινής χρήσεως κα¬ 
θώς και στον έλεγχο, την συντήρηση και την διατήρηση 
καταλληλότητας και ετοιμότητας των πλωτών μεταφορι¬ 
κών μέσων της Εφορείας Εναλίων Αρχαιοτήτων ή των 
Εφορειών Παλαιοανθρωπολογίας-Σπηλαιολογίας. Ο Δι¬ 
ευθυντής της Εφορείας Εναλίων Αρχαιοτήτων ή ΟΙ Διευ¬ 
θυντές των Εφορειών Παλαιοανθρωπολογίας-Σπηλαιο- 
λογίας οφείλουν να ορίσουν με την παραπάνω απόφαση 
τους και τους δύο αναπληρωτές των υπευθύνων υπαλλή¬ 
λων ανά τομέα, οι οποίοι να βοηθούν και να αναπληρώ¬ 
νουν, σε περίπτωση απουσίας ή κωλύματος, τους Υπευ¬ 
θύνους. 

2. Οι Υπεύθυνοι οφείλουν να τηρούν βιβλίο εισαγωγής 
στο οποίο να απογράφεται και καταχωρείται ο καταδυτι¬ 
κός εξοπλισμός, καθώς και βιβλίο της εκάστοτε εξαγω¬ 
γής και χρήσεως του καταδυτικού εξοπλισμού και μη¬ 
τρώο κινήσεως, λειτουργίας και συντήρησης των πλωτών 
υπηρεσιακών μέσων και των ανταλλακτικών τους. Τα ως 
άνω βιβλία και μητρώα θεωρούνται από τον Διευθυντή 
της Εφορείας Εναλίων Αρχαιοτήτων και τους Διευθυντές 
των Εφορειών Παλαιοανθρωπολογίας - Σπηλαιολογίας 
και οφείλουν να είναι πάντοτε ενημερωμένα για οιαδήπο- 
τε μεταβολή ή παροπλισμό του εξοπλισμού, των υλικών 
και πλωτών μέσων. 

3. Οι ως άνω Υπεύθυνοι εισηγούνται στον Διευθυντή της 
Εφορείας Εναλίων Αρχαιοτήτων ή στους Διευθυντές των 
Εφορειών Παλαιοανθρωπολογίας - Σπηλαιολογίας για οι- 
αδήποτε ανάγκη μεταβολής της κατάστασης των υλικών. 

Άρθρο 8 

Γ ενικές Διατάξεις 

1. Η Εφορεία Εναλίων Αρχαιοτήτων και οι Εφορείες Πα- 
λαιοανθρωπολογίας-Σπηλαιολογίας, οφείλουν, σύμφω¬ 
να με τις διατάξεις του άρθρου 7 παρ. 7ε του Ν. 2557/97, 
όπως τροποποιήθηκε με το άρθρο 19, παρ. 11 του Ν. 
2947/01, να ασφαλίζουντο καταδυόμενο προσωπικό, κατ’ 
έτος, για κίνδυνο ζωής και υγείας του, σε κρατικό φορέα 
ή ιδιωτική ασφαλιστική εταιρεία. Η ασφάλιση αυτή είναι 
πέραν της ασφάλειας που αυτό τυγχάνει ως προσωπικό 
του ΥΠΠΟ, σύμφωνα με τις ισχύουσες διατάξεις. Η δαπά¬ 
νη βαρύνει το Ταμείο Αρχαιολογικών Πόρων και Απαλλο¬ 
τριώσεων (ΤΑΠΑ). 

2. Μερίμνητης Εφορείας Εναλίων Αρχαιοτήτων και των 
Εφορειών Παλαιοανθρωπολογίας - Σπηλαιολογίας, το 
καταδυόμενο προσωπικό υποβάλλεται υποχρεωτικώς, 

τουλάχιστον μία φορά κατ’ έτος, σε συνολικό ιατρικό 
έλεγχο (ΟΗΕΟΚ ίΙΡ), καθώς και σε ιατρικές εξετάσεις 
υπερβαρικής ιατρικής για την καταδυτική ικανότητα. Οι 
εξετάσεις θα πραγματοποιούνται στα Κρατικά Νοσηλευ¬ 
τικά Ιδρύματα της χώρας. 

3. Στο καταδυόμενο προσωπικό, που συμπεριλαμβάνε- 
ται στην οριστική Κατάσταση Καταδυομένου Προσωπι¬ 
κού, καταβάλλεται ειδική πρόσθετη αμοιβή, ανερχόμενη 
στο ποσόν των εβδομήντα πέντε (75) ΕΥΡΩ για κάθε ημέ¬ 
ρα κατάδυσης, συμπεριλαμβανομένων και των καταδύ¬ 
σεων που προβλέπονται στο εδάφιο 7 του παρόντος 
άρθρου, και σύμφωνα με το τηρούμενο ημερολόγιο κα¬ 
ταδύσεων της εκάστοτε αποστολής. Το ποσό αυτό βαρύ¬ 
νει τον προϋπολογισμό του ΤΑΠΑ. 

4. Στο Αρχείο της Εφορείας Εναλίων Αρχαιοτήτων και 
των Εφορειών Παλαιοανθρωπολογίας - Σπηλαιολογίας, 
τηρείται παράλληλα με τον υπηρεσιακό φάκελο του 
υπαλλήλου, φάκελος της καταδυτικής δραστηριότητος 
εκάστου καταδυομένου, ο οποίος περιλαμβάνει αντί¬ 
γραφα φύλλων ημερολογίου κατάδυσης, ιατρικά πιστο¬ 
ποιητικά καταλληλότητας, οιοδήποτε έγγραφο ή πιστο¬ 
ποιητικό το οποίο έχει σχέση με την γνώση, εμπειρία και 
εν γένει καταδυτική δραστηριότητα εκάστου έκτου κατα¬ 
δυομένου προσωπικού. 


5. Η Εφορεία Εναλίων Αρχαιοτήτων και οι Εφορείες 
Παλαιοανθρωπολογίας- Σπηλαιολογίας μεριμνούν 
για την διατήρηση σε συνεχή ετοιμότητα και καλή φυ¬ 
σική κατάσταση του καταδυομένου προσωπικού.Οι 
καταδύσεις συντήρησης συντονίζονται, με εντολή 
του Διευθυντού της Εφορείας Εναλίων Αρχαιοτήτων ή 
των Διευθυντών των Εφορειών Παλαιοανθρωπολο¬ 
γίας - Σπηλαιολογίας, από τους υπεύθυνους διασφά¬ 
λισης του καταδυτικού εξοπλισμού και των πλωτών 
μέσων. 

6. Η Υπηρεσία μεριμνά για την περαιτέρω και συνε¬ 
χή επιμόρφωση του καταδυομένου προσωπικού, με 
την διοργάνωση εξειδικευμένων σεμιναρίων, καθώς 
και με την χορήγηση αδειών για ειδικές καταδύσεις 
στην Ελλάδα ή στο εξωτερικό. Οι άδειες αυτές χορη¬ 
γούνται ύστερα από αίτηση του ενδιαφερομένου 
υπαλλήλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2003 

οι ΥΠΟΥΡΓΟΙ 

